Dit moet egter daarop gewys word dat die bogenoemde mandaat volgens die minister van Finansies nie korrek is nie omdat die primêre doelwit van die
Die invloed van die sentrale banke se rentekoersbeleid op ekonomiese groei is in werklikheid weglaatbaar klein omdat groei in die meeste lande in die wêreld deur die winsmotief binne ‘n kapitalistiese ekonomiese stelsel gedryf en geskep word, selfs vandag in lande soos Rusland en Sjina.
Die winsgewendheid van die verskillende bedrywe in die drie sektore van die ekonomie word in wese gedryf en geskep deur, eerstens, die prysveranderings van al die insette wat in die ekonomie gebruik word en die prysveranderings van al die uitsette wat daarmee geproduseer, vervaardig of as dienste gelewer word, met ander woorde, teen die pryse wat deur vraag en aanbod bepaal word.
Dit is daarom totaal onverstaanbaar waarom die sentrale banke en feilik al die ekonome in die wêreld vandag vas bly glo dat monetêre beleid hoegenaamd so ‘n belangrike rol in die ekonomie speel as wat hulle daaraan toedig en waarom hulle die verbruikers van goedere en dienste aanhou vir prysstygings wil straf waarvoor hulle nie verantwoordelik is nie.